KISKŐRÖS VÁROS CIGÁNY NEMZETISÉGI
ÖNKORMÁNYZATA
________________________________________________
Szám: 13-7/2025.


JEGYZŐKÖNYV


Készült:	Kiskőrös Város Cigány Nemzetiségi Önkormányzata 2025. november 24-én (hétfő) 15:00 órai kezdettel megtartott közmeghallgatásáról  

Az ülés helye:		Kiskőrösi Polgármesteri Hivatal Díszeterem
			(6200 Kiskőrös, Petőfi Sándor tér 1.)

Jelen vannak:		Kunhegyesi Nikolett 		a testület elnöke 
Kunhegyesi Gábor (09. 29.) 	képviselő
Radics Gyöngyi		képviselő

dr. Turán Csaba			jegyző
Lucza Alexandra		jegyzőkönyvvezető

Távol maradt:		Kunhegyesi Gábor (03.16.)	képviselő
Virág Attila			képviselő


Meghívottként részt vett: 	Kaponya László a Kiskőrösi Hivatásos Tűzoltóparancsnokság vezetőjének helyettese, Csvila Lajos körzeti megbízott a Kiskőrösi Rendőrkapitányság képviseletében


Kunhegyesi Nikolett elnök köszöntötte a közmeghallgatáson megjelenteket, megállapította a határozat-képességet és megnyitotta az ülést. A testület elnöke a jegyzőkönyv hitelesítőjének Kunhegyesi Gábor (09. 29.) képviselőt jelölte ki.
        
Kunhegyesi Nikolett elnök röviden beszámolt Kiskőrös Város Cigány Nemzetiségi Önkormányzatának az elmúlt egy évben végzett tevékenységéről. 
Elmondta, hogy 2025. márciusban a hagyományaikhoz híven az idei évben is megrendezésre került a Petőfi nemcsak magyarul versmondó verseny, ahol a résztvevők oklevélben és könyvjutalomban részesültek. 
Áprilisban részt vettek a Rostás László emléktornán, ahol a Kiskőrösi roma fiatalokból álló focicsapat első helyezést ért el. Májusban a Városalapítók Napja, Országos Rétesfesztivál rendezvénysorozaton a cigány gasztronómiát mutatták be a többségi társadalomba való beilleszkedés céljából, ezzel erősítve a párbeszédet, a kölcsönös tiszteletet és a kulturális sokszínűség elfogadását. Ezen a napon a Honvédelmi Kulturális Egyesület toborzónapot tartott, fiatal roma származású fiatalok előadását hallhatták a résztvevők. A tanév végén a kitűnő tanulók, illetve a kiváló sportolók számára oklevelet és ajándékutalványt adott át, elismerve a tanulás iránti elkötelezettségüket és kiemelkedő teljesítményüket. Megvalósították a Balatoni kirándulást is nyáron, ahová 50 fő roma származású gyermek és felnőtt utazhatott el, ez egy fontos közösségépítő alkalom, lehetőséget teremtett, hogy a gyerekek és szüleik új élményekkel gazdagodjanak és pozitív példát kapjanak arról, hogy a közösségi programok értéket és lehetőségeket jelentenek számukra. Augusztusban Holokauszt megemlékezést tartottak, ahol beszédet mondott a roma és zsidó emberek szenvedéseiről.
Nyári kulturális tábor is megszervezésre került, ahol a gyerekek napi négyszeri étkezésben részesültek, táncoktatás, rajzoktatás, sportolási lehetőség, fürdőzés állt rendelkezésükre.
A jövőbeni tervek közt szerepel a decemberi hónapban megrendezésre kerülő Mikulás nap megvalósulása a Művelődési Központban, ahova mindenkit szeretettel vár.

dr. Turán Csaba jegyző megköszönte az egész éves munkájukat, jól tudnak együtt dolgozni az Önkormányzattal, a döntéseikkel elő tudják mozdítani a nemzetiség érdekeit.
Csvila Lajos körzeti megbízott megköszönte az együttműködést, folyamatos a kapcsolattartás és a jövőben is erre törekszenek majd.
További hozzászólás nem hangzott el, az elnök az ülést 15.20 órakor bezárta.



Kmf.





	Kunhegyesi Nikolett	                           Kunhegyesi Gábor (09. 29.)
	a testület elnöke                             		jegyzőkönyv-hitelesítő



Lucza Alexandra
jegyzőkönyvvezető

